cyanic-selkie/wikianc huggingface dataset:
Kalkhas
Død
Kalkhas døde av skam ved Kolofon i Anatolia kort tid etter Trojakrigen, i henhold til Nostoi (en del av Den episke syklus) og Melampodia: Profeten Mopsos beseiret ham i tevling i sannsigelser, skjønt Strabon plasserer et orakel for Kalkhas på fjellet Gargano i Magna Graecia (sørlige Italia). Det er også sagt at Kalkhas døde av latter da den dagen som var ment å være hans dødsdag og forutsigelse ikke synes å skje.
I middelalderens og senere versjoner av myten, har Kalkhas blitt portrettert som en trojansk overløper, og far til Khryseis, nå kalt for Kressida (kjent fra blant annet skuespillet Troilus og Kressida av William Shakespeare).
Asteroiden 4138 Kalchas, som ble oppdaget 19. september 1973, er oppkalt etter Kalkhas.
Quintana Roo
Delstaten Quintana Roo er en av Mexicos 31 delstater. Den befinner seg lengst nordøst i landet, på østkysten av Yucatánhalvøyen ut mot Det karibiske hav. Mot vest ligger delstatene Yucatán og Campeche, mot sør ligger Guatemala og mot sørøst ligger Belize. Arealet er på 42 361 km². Befolkningstallet er på ca. 1,3 millioner mennesker. Av disse bor omtrent halvparten i Cancún-området i nord, mens hovedstaden Chetumal er mindre og ligger sør i delstaten.
Geografi
Quintana Roo er en del av Yucatánhalvøya, som er et kalkfjellsskjold med få elver og vann, hvor regnvannet samles i naturlige underjordiske huler, kalt cenoter. Nedbøren er størst i sør, og dermed er skogen tettest her, mens det er mer åpne savanner i nord. Kystområdene av Yucatán er preget av store korallrev som strekker seg fra Cancún forbi Belize og til Honduras. Etter barriererevet i Australia er dette verdens lengste korallrev. De største øyene utenfor kysten er Cozumel, Mexicos største øy, samt Isla Mujeres.
Området er også utsatt for orkaner, og i 2005 lå orkanen Wilma over Cancún/Cozumel-området i to dager, og anrettet omfattende skader.
Historie
Dagens Quintana Roo var i maya-perioden blant de tettest befolkede i mayaverdenen. Tallrike ruinbyer vitner ennå i dag om denne blomstringen: Chacchoben, Chakanbakán, Chamax, Cobá, Dzibanché, Ichpaatán, Kohunlich, Muyil, Oxtankah, Tankah, Tulum, Tupak, Xel-Há og Xcaret. Denne kulturen var imidlertid i forfall ved spanjolenes ankomst. I Quintana Roo kjempet mayaene hardt mot de spanske inntrengerne, og særlig i de uveisomme innlandsstrøkene i sør fikk mayaene være i fred i lange perioder. Under «kastekrigen» i 1847–1855, som var et opprør mot den spansktalende overklassen på halvøya, var den sørlige delen av delstaten et tilfluktssted for maya-opprørere.
I 1902 ble Quintana Roo utskilt fra delstaten Yucatán som føderalt territorium og gitt navn etter frigjøringshelten Andrés Quintana Roo. Først i 1974 fikk Quintana Roo full status som delstat.
Fra runft 1970 ble Cancún utviklet som en turistby. På få år har byen gjennomgått en eksplosiv utvikling som internasjonal ferieby. Utviklingen kryper også nedover kysten, som har fått navnet Riviera Maya, og steder som Cozumel og Playa del Carmen utvikler seg i samme retning.
Befolkning
Den opprinnelige befolkningen er mayaene, som lenge hadde dette uveisomme området stort sett for seg selv. Det har imidlertid vært stor innflytting av meksikanere fra andre deler av landet som følge av den storstilte utbyggingen, noe som forspansker språket. Imidlertid holder mayaspråkene stand sør i delstaten.
Vear
Vear er et tettsted som ligger i Tønsberg kommune i Vestfold. Tettstedet har totalt innbyggere per 1. januar. Vear er å regne som en forstad til Tønsberg by, som ligger mellom Sandefjord og Tønsberg langs riksvei 303. Store våtmarker og jordbruksområder skiller tettstedet Vear fra bybebyggelsen i nord, og det er avgrenset av Akersvannet mot vest og jordbruksområder og Robergvannet naturreservat mot resten av Sandefjord mot syd.
Stedet
Vear skole ble bygd i 1974, og er barneskole for Vear-området samt ungdomsskole for Vear og Sem.
Postkontoret på Vear har blitt lagt ned, og tilbudet har siden 2002 blitt ivaretatt av Post i butikk. Postnummeret for Vear er 3173 og 3172 Vear for (Bjelland og Hogsnes).
Vear arbeidskirke ligger på Vear.
Vestfold Golfklubb med sine to 18- og 9-hulls baner ligger også på Vear. Det gjør også.
Grenseregulering
Vear lå til 1. januar 2017 både i Tønsberg og i Stokke kommune.
I forbindelse med kommunesammenslåingen mellom Sandefjord, Stokke og Andebu fra 1. januar 2017, ble grensen mot den nye kommunen justert, slik at tettstedet Vear i sin helhet ble liggende i Tønsberg kommune. Dette er som følge av innbyggernes ønsker, og omfatter Vear og Bruaåsen i tidligere Stokke og områdene Hogsnes, Bjelland og Smørberg som allerede tilhørte Tønsberg.
Den nye grensen ble lagt slik at fra Akersvannet ble gården Råstad nordre overført til Tønsberg, mens Råstad søndre ble værende i nye Sandefjord kommune (gamle Stokke kommune), videre sydover langs vestsiden av Vearåsen og Robergåsen, nordover langs Sjuestokkmyra, og deretter østover til Vestfjorden, slik at området Sjuestokkskogen ble lagt til Tønsberg. Friluftsområdet med golfbanen og området Skogro ble værende i den nye Sandefjord kommune.
Zichuan
Zichuan (kinesisk: 淄川区; pinyin: Zīchuān Qū) er et bydistrikt i den kinesiske provins Shandong. Det tilhører byprefekturet Zibo. Zichuan har et areal på 999,065 km² og teller 672 500 innbyggere (2003).
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Weicheng (Weifang)
Weicheng (kinesisk: 潍城区; pinyin: Wéichéng Qū) er et bydistrikt i den kinesiske provins Shandong. Det tilhører byprefekturet Weifang. Weicheng har et areal på 272,3 km² og teller 368 200 innbyggere (2003).
Administrative enheter
Weicheng består av seks subdistrikter: Chengguan 城关街道, Nanguan 南关街道, Xiguan 西关街道, Beiguan 北关街道, Wangliu 望留街道, Yuhe 于河街道
Sagbakken stadion
Sagbakken stadion er et fotballstadion i Mo i Rana på Helgeland i Nordland. Stadionet befinner seg i Ranenget, og ble åpnet 18. august 2009 og har kapasitet til rundt 1600 tilskuere.
Stadionet har rommet rommet mange lokale arrangementer som fotballskoler etc.
i nyere tider brukes den i tillegg av den nystiftede klubben Rana FK og forøvrig av resten av klubbene i byen. Sagbakken stadion er Rana FK sin hjemmebane.
Zhu Mingye
Zhu Mingye (født 14. januar 1992) er en kinesisk fekter.
Hun representerte Kina under Sommer-OL 2020 i Tokyo, hvor hun ble utslått i åttendedelsfinalen.
Tømmerelva (Grasmyrskogvatnet i Lenvik)
Tømmerelva er ei elv på øya Senja i Senja kommune i Troms og Finnmark fylke. Den er 16,2 kilometer lang, og har et nedbørfelt på 53,35 km². Middelvannføringen ved munningen er 3,09 m³/s.
Elva har utspring fra et tjern på Snøfjellet, og renner først mot vest før den snur mot sørøst og fortsetter ned gjennom Lars-Larsadalen. Fra Daudmannsfjellet og nedover er dalen skogkledt. Elva passerer fylkesvei 229 ved Sandbakken kapell. Over de siste fem kilometrene renner elva i et meanderende løp over de flate myrene sør for bygda Grasmyrskogen, før den munner ut i Grasmyrskogvatnet fra vest.
Lakselvvassdraget ble vernet mot kraftutbygging i Verneplan II for vassdrag i 1980. Elvemunningen og noe av myrområdene rundt ligger innenfor Grasmyrskogvatn naturreservat.
Norgesmesterskapet i orientering 2010
Norgesmesterskapet i orientering 2010 bestod av flere arrangementer som i 2010 kåret norgesmestere i orientering.
Hovedmesterskapet ble arrangert på Beitostølen 18.-19. september.
Sprint
Dato: 13. mai
Sted: Levanger Lengde: 2.8 km
Mellomdistanse
Dato: 18. september
Sted: Beitostølen Lengde: 5.1 km
Langdistanse
Dato: 11. september
Sted: Tosebygda Lengde: 7.86 km
Ultralang distanse
Dato: 28. august
Sted: Sørreisa Lengde: 17 km
Nattorientering
Dato: 16. april
Sted: Halden Lengde: 7.7 km
Stafett
Dato: 19. september
Sted: Beitostølen
Sprint
Sted: Levanger Lengde: 3.2 km
Mellomdistanse
Sted: Beitostølen Lengde: 6.2 km
Langdistanse
Sted: Tosebygda Lengde: 12.6 km
Ultralang distanse
Sted: Sørreisa Lengde: 25 km
Russkij perevod
Russkij perevod (originaltittel: Русский перевод) er en russisk miniserie fra 2006 regissert av Aleksandr Tsjernjajev.
Handling
Andrej, etter å ha blitt uteksaminert fra et universitetet som militær-tolk, blir han sendt fra Sovjetunionen til Jemen og senere til Libya.
Men Andrej oppdager snart at han har blitt dypt viklet inn i edderkopp-nettet til farlig politisk spill.
Mie Skov
Mie Skov (født 24. mai 1986) er en dansk bordtennisspiller. Hun representerte landet sitt under Sommer-OL 2012 i London, der hun ble utslått i andre runde.
Asiamesterskapet i håndball for menn 2002
Asiamesterskapet i håndball for menn 2002 ble arrangert i Isfahan i Iran i 2002.
Møhlenpris
Møhlenpris, tidligere kalt Vestre Sydnes, er et strøk i Bergen sentrum, fra Nygårdshøydens vestlige skråning i øst til Damsgårdssundet i vest. Puddefjordsbroen passerer over Møhlenpris. Strøket er navngitt etter Jørgen Thor Møhlen, en skipsreder, slavehandler, innovatør og forretningsmann, som anla en del industri der på 1600-tallet: først trankokeri, senere også reperbane, saltkokeri, såpekokeri, oljemølle og tønnemakeri. Dette gjorde at en liten forstad vokste frem i området. I 1877 ble Møhlenpris innlemmet i Bergen. Navnet går også igjen i Thormøhlens gate, som går langs Nygårdsparken og ender under Puddefjordsbroen. Jørgen Thor Møhlens oldebarn Claus Fasting opparbeidet sin tomt på Sydneshaugen til en liten gård, det nåværende Fastings Minde, etter modell av Hyde Park i London. Siden 1968 tilhører eiendommen Universitetet i Bergen.
Grensene går i linje fra Gamle Nygårdsbroen, langs Puddefjordstranden til Klubben i Dokken (nå innerst på Dokkeskjærskaien), opp gjennom Industrihuset, Møhlenprisbakken til Joachim Frieles gate og videre langs Nygårdshøydens vestside (Nygårds grense) tilbake til utgangspunktet.
Møhlenpris omfattes av de fem grunnkretsene Tullins gate, Storms gate, Møhlenpris, Marineholmen og Nygårdsparken (bebyggelsen, men ikke selve parken som hører til strøket Nygård). Arealet i de fem grunnkretsene (inklusive parken) er på 0,32 km² hvorav 0,01 km² er ferskvann, og disse hadde til sammen 2 397 innbyggere 1. januar 2014. Møhlenpris ble administrativt innlemmet i Bergen i 1877.
Strøket grenser til Sydnes i nord og til Nygård i øst. I vest går Puddefjordsbroen over til Gyldenpris, og i sør går Nygårdsbroen over til Solheim.
Møhlenpris i dag
Møhlenpris i dag rommer et område med boligbebyggelse, hovedsakelig plassert mellom Puddefjordsbroen i nord og Wolffs gate i syd, et område med industri mellom Wolffs gate og sydover mot Høyteknologisenteret som per 2009–10 skal utvides til å omfatte det meste av Marineholmen, Møhlenpris idrettsplass mellom industriområdet og boligområdet, og noe ytterligere industri og havnevirksomhet langs sjøkanten utenfor boligområdet, og til slutt noen kontorbygg umiddelbart nord for Puddefjordsbroen. Innimellom kontorbygningene står også to praktbygg: Møhlenpris hovedgård, trolig fra 1680, og Monclairhuset fra ca. 1760 (gamle Bergen Husmorskole) som broen passerer direkte over. De nedre delene av Nygårdsparken kan også sies å være del av Møhlenpris.
Møhlenpris skole, Cornerteateret, Raftostiftelsen og det populærvitenskapelige opplevelsessenteret Bergen Vitensenter ligger i også i strøket.
Boligområder
Boligområdet har et strengt rettvinklet gatenett, og det meste av bygningsmassen er murbygninger fra slutten av 1800-tallet og begynnelsen av 1900-tallet. Olaf Ryes vei ble anlagt cirka 1880, og skapte derved den første veiforbindelsen mellom Bergen sentrum og Møhlenpris over Nygårdshøyden. I den veien finner man det student-drevne utestedet Hulen, som ligger i et gammelt tilfluktsrom. Møhlenpris idrettsplass, som sommeren 2005 ble gjort om fra grusbane til kunstgressbane etter en donasjon fra Trond Mohn, er hjemmebane for SK Djerv. Den er også ekserserplass for Nygaards Bataljon. Ved en feilberegning ble banen lagt slik at cornermerket i det sydvestre hjørnet ligger på utsiden av gjerdet som omkranser banen. Ved neste omlegging av gatenettet ble banen utvidet de nødvendige meterne for å få hjørnet innenfor gjerdet – men det hevdes at det ikke er nok plass til å ta cornerskudd med tilsprang.
Møhlenpris Velforening er en interesseorganisasjon for alle beboere i området.
Kulturminner
I umiddelbar nærhet av boligområdet finner man også Bergen Tekniske Museum, i lokalene til Bergens gamle trikkehall. Bergenstrikken kjørte sin siste tur nyttårsaften 1965, men med base i den gamle trikkehallen prøver entusiaster å holde liv i noen gjenværende trikker. Det er også lagt ned ny skinnegang i noen av gatene på Møhlenpris og ved hver gateoppgradering over Nygårdshøyden og mot sentrum. Denne skal etter planen koples sammen i den gamle traseen rundt det nye studentsenteret og forbi Bergen Museum og mot sentrum.
Videre finner man Møhlenpris skole, en barneskole grunnlagt 1912.
«Trikkebyen» er et gammelt borettslag som var anlagt for ansatte i Bergen Sporveier, slik at de skulle ha kort vei til jobb.
Industri/Universitet
Industriområdet er dominert av det tradisjonsrike skipsverftet som fortsatt er kjent under sitt gamle navn Mjellem & Karlsen Verft. Som en følge av Seim-saken i 2002, er verftsvirksomheten idag slått sammen med Laksevåg BMV i konsernet Bergen Yards. Per 2006 arbeides det imidlertid med å erstatte industrivirksomheten med en større høyteknologisk forskningspark med 4-5000 ansatte fra bedrifter, Universitetet i Bergen og andre institusjoner, i tilknytning til det allerede eksisterende Høyteknologisenteret, som ligger helt syd på Marineholmen. Første byggetrinn er VilVite, som åpnet 31. mai 2007.
Per 2007 er det også noen andre bolig- og kontorbygg under oppføring, blant annet Puddefjorden borettslag like nord for veftet.
Boshan
Boshan (kinesisk: 博山区; pinyin: Bóshān Qū) er et bydistrikt i den kinesiske provins Shandong. Det tilhører byprefekturet Zibo. Boshan har et areal på 682 km² og teller 473 000 innbyggere (2003).
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Commandos: Behind Enemy Lines
Commandos: Behind Enemy Lines er et sanntids taktikkspill utviklet av spanske Pyro Studios, utgitt til PC sommeren 1998. Det er det første spillet i Commandos-serien.
Commandos er satt under den andre verdenskrig, og spilleren skal styre et lag allierte elitesoldater gjennom 26 forskjellige oppdrag bak tyskernes linjer.
Etterfølgere
Behind Enemy Lines ble etterfulgt av foreløpig fire spill i Commandos-serien,
Metsjenosets
Metsjenosets (originaltittel: Меченосец) er en russisk film fra 2006, regissert av Filipp Jankovskij.
Handling
En ung gutts drømmer om ære og krig blir snart til et bittert mareritt etter at farens rike blir fullstendig overkjørt av en invaderende hær.
Fortapt og alene i skogen oppdager den unge gutten et eldgammelt sverd som lover ham mulighet til å kreve sin hevn.
Jean Luc Razakarivony
Jean Luc Razakarivony (født 10. september 1975) er en gassisk svømmer.
Han representerte Madagaskar under Sommer-OL 2004 i Athen, der han ble utslått i forsøksheatet på 100 meter bryst.
Kuiwen
Kuiwen (kinesisk: 奎文区; pinyin: Kuíwén Qū) er et bydistrikt i den kinesiske provins Shandong. Det tilhører byprefekturet Weifang. Kuiwen har et areal på 71 km² og teller 339 000 innbyggere (2003).
Fijiansk mesterskap i friidrett 2018
Fijiansk mesterskap i friidrett 2018 var det nasjonale mesterskapet i friidrett i øystaten Fiji, og ble arrangert 30. og 31. mars 2018 på ANZ Stadium i Suva i Fiji.
Mjød
Mjød er en alkoholholdig drikk som brygges av honning, vann og gjær. Drikken har vært krydret med blant annet humle, som også forlenger holdbarheten, nellik og/eller ingefær. Den kalles mjød, ikke øl når den hovedsakelig er brygget på honning. Ordet "mjød" stammer via norrønt "mjǫðr" fra urindoeuropeisk "*médʰu". Mjødurt er en krydderplante som passer særlig godt til mjød, derav navnet, og den ble mye brukt i forhistorisk tid. Mjød kan lages med forskjellige tilsetninger, deriblant de nevnte kryddersortene, eller med forskjellige typer frukt eller bær. Epler og sitrusfrukter har vært særlig populært i mjød.
I motsetning til hva mange tror, inneholder ikke mjød melk. Det er mer sammenlignbart med vin enn øl, både når det gjelder alkoholprosent og konsistens. Smaken er imidlertid som regel svært søt, og kan lettest beskrives som en blanding mellom honning og alkohol, samt eventuelt krydder og gjær, avhengig av hvordan mjøden er brygget og hvor lenge det er lagret.
Historie og utbredelse
Mjød har en svært lang historikk og er muligens den eldste av alle alkoholholdige drikker, fra tiden før jordbrukerne begynte med øl og vin. Mjød var særlig vanlig i Nord-Europa og Øst-Europa der det var vanskelig å dyrke vindruer.
I Norge og Skandinavia forbindes drikken med vikingtida og vikinger, men på den tiden måtte enten den eller honningen importeres, så det har vært en svært kostbar drikk som bare de aller rikeste kunne unne seg. Birøkting ser først ut til å ha begynt i Norge på sent 1700-tall, og det er først etter den tid at man har fått en norsk tradisjon for å lage mjød, men denne har kun eksistert i Østfold og deler av Akershus. Birøkterne selv har typisk vært nødt til å selge honningen, og selv bare laget mjød av honningen som satt igjen på vokskakene.
Brygget har i senere tid blitt assosiert med de norrøne gudene, og det finnes en rekke fortellinger, både nye og gamle, som støtter opp under dette. Blant andre har man fortellingen om jotnen Suttung, der man får høre hvordan mjød først ble skapt og at alle som drakk av det ble vise og til skalder. Mjøden kom i Suttungs besittelse, før det ble stjålet av Odin. Mjøden ble dermed kilden til Odins kunnskap. Ordbruken «å tørste etter viten» stammer muligens fra denne fortellingen.
Mye senere, i romantikken på midten av 1800-tallet, ble Suttungs mjød av norske romantikere brukt som et bilde på kunstnerisk inspirasjon, eller snarere som et middel for å kunne nå «den andre siden», Platons idéverden, for så å hente inspirasjonen derfra. Romantiske kunstnere regnet seg selv som i stand til å oppnå nettopp dette, og det var det som skilte dem fra andre mennesker. De så det som sin oppgave i verden å formidle sine opplevelser i idéverdenen videre ved hjelp av kunst.
Drikken har imidlertid en historie som går lenger tilbake enn vikingtida; allerede i antikkens Hellas hadde man en alkoholholdig drikk som var laget av honning. Over hele verden kan man finne ymse lokale former for mjød, og mange steder kan man fremdeles finne en levende tradisjon for drikken.
Utbredelse i Norge i dag
Mjød har av flere grunner hatt en synkende popularitet fra 1700-tallet, og er lite utbredt i Norge i dag. Drikken har likevel fått en slags renessanse i sammenheng med den økende interessen for middelalderkultur man har sett fra 1970-tallet, ikke bare i Skandinavia, men i hele den vestlige verden.
I visse miljøer har hjemmebrygging av mjød blitt svært populært, hvilket er mye mindre komplisert enn mange ser for seg. Dessuten finnes det på verdensbasis etterhvert en rekke kommersielle varianter. Et par av disse er tilgjengelige på Vinmonopolet, men det finnes få norske produsenter i bransjen. I Sverige og Danmark, samt blant annet i Tyskland og USA, kan man imidlertid finne et bredt spekter av kommersielle alkoholholdige drikker under navnet mjød. Disse bærer dog ikke nødvendigvis mange likhetstrekk med vikingenes gudedrikk.
Obafemi Martins
Obafemi Akinwunmi Martins (født 28. oktober 1984 i Lagos i Nigeria) er en nigeriansk fotballspiller. Han spiller for øyeblikket for den kinesiske klubben Shanghai Greenland Shenhua. I sin profesjonelle karriere har han spilt for tyske VfL Wolfsburg, italienske Internazionale og Newcastle, Levante, Rubin Kazan, Wolfsburg og Birmingham.
Han spilte sin første kamp for Inters A-lag i desember 2002 mot Parma FC. I 2005 signerte ham en kontrakt med Inter som gikk til 2010. Men etter at Hernan Crespo og Zlatan Ibrahimovic kom til klubben, så ble det trangt om plassene, og 24. august 2006 signerte han en kontrakt på fem år med Newcastle. Overgangssummen var på £10 millioner. På St.James Park har han blitt en publikumsfavoritt, kjent for sine spektakulære scoringer og ikke minst hans akrobatiske feiringer. 29. Juli 2009 ble Martins solgt til Wolfsburg fra Newcastle for £9 millioner. Her hadde han mindre suksess etter å ha blitt kontinuerlig benket for superduoen Grafite og Edin Džeko, og etter bare ett år på Volkswagen Arena ble han solgt til Rubin Kazan. Han sa til pressen at å komme til Rubin ville bli "en ny begynnelse", men at han kom til å savne det gode samholdet i Wolfsburg, og spesielt det gode vennskapet han hadde fått med spillerne Réver, Sascha Riether og Marcel Schäfer.
Learkos
Learkos (gresk: Λέαρχος, virksom på 500-tallet f.Kr.) var en rådgiver i Kyrene for Arkesilaos II av Kyrene, og deltok deretter i opprøret og drapet på Arkesilaos. Muligens var han selv konge av Kyrene en kort tid.
Tidlige år
Svært lite er kjent om Learkos, bortsett fra hva som er skrevet i Plutarks Moralia og i Herodotos Historier, som nevner ham i forbifarten. Learkos synes å ha vært tidlig involvert i mord og konspirasjoner ved å ha stått bak mordet på en adelsmann i Kyrene som var ektefelle av prinsesse Kritola og far til dronning Eryxo.
Da Battos II av Kyrene døde overtok hans sønn Arkesilaos II tronen sammen med sin dronning Eryxo. Learkos klarte å manøvrere seg inn i de innerste sirklene og ble utpekt som rådgiver for Arkesilaos. Herodotos hevder at han var bror av Arkesilaos, men Plutark motsier detter ved å si at Learkos var ondskapsfull venn med dårlig oppførsel. Ytterligere en motsigelse er fremmet når Herodotos snakker om aktivitetene til Learkos som aktivitene til «Arkesilaos' brødre» og nevner ikke Learkos med navn før han er identifisert som kongemorder.
Arkesilaos fulgte rådgivningen til Learkos og ble i økende grad tyrannisk. Det er i denne tiden at han fikk tilnavnene som «undertrykker», «den harde» og lignende. Samtidig skal Learkos ha drevet en hemmelig sammensvergelse med det mål å få styrtet Arkesilaos for selv å ta tronen. Han skal også ha manipulert Arkesilaos til å drepe eller forvise mange av de beste menn i Kyrene.
Forvisning og opprør
Learkos og hans tilhengere forlot Kyrene og ute ved kysten av Libya opprettet de sin egen bosetning kalt Barka (som antagelig lå hvor dagens Marj i dag er lokalisert). Mens de bygget bosetningen i Barka klarte Learkos å overtale de lokale, innfødte libyerne til å oppgi sin allianse med Kyrene og heller holde med ham. Libyerne skal ha vært misfornøyde med å bli utestengt av grekerne fra store deler av landet. Libyerne bidro til Learkos' hær som han trengte for å styrte Arkesilaos.
Etter nederlaget skal Arkesilaos ha blitt meget syk etter å ha drukket en kopp som var forgiftet som han hadde fått på ordre av Learkos. Deretter skal Learkos personlig ha kvalt kongen til døde. Deretter dro han til Kyrene i triumf og erklærte seg selv som konge.
Død
Learkos, som kandidat til tronen, hevdet at han kun beskyttet Arkesilaos' unge sønn Battos. Learkos skal også ha foregitt at han var dronning Eryxos ydmyke tjener og behandlet både unge Battos og Eryxo med verdighet, antagelig i håp om å kunne gifte seg med Arkesilaos' enke og bli verge av Battos, og således styrke sitt eget krav om tronen ved at han førte og trygget den eksisterende kongeslekten.
Eryxo skal ha latt som om hun overveide hans forslag om giftemål, og lot sende bud til Learkos at hun ville ha samtale om ekteskap og kongeriket. I hemmelighet hadde hun latt sin bror Polyarkos med to andre menn bevæpnet med sverd skjule seg på Eryxos soverom.
Da Learkos kom og ble henvist til hennes soverom, gikk han ivrig inn, kun for å bli hogd ned av de tre mennene som hevnet drapet på kong Arkesilaos. Deretter grep de liket og kastet det over murene. Polyarkos førte deretter ut unge Battos og viste ham fram for folket i Kyrene og utropte ham som den nye konge av Kyrene og Kyrenaika. Han kom til å styre i rundt tyve år.
Ettervirkninger
Da Battos III ble utropt som konge var det soldater som tjente den egyptiske farao Amasis II tilstede. Da de rapporterte tilbake til farao, benyttet Amasis II påskuddet at han var en «alliert» av den avdøde Learkos for å kunne invadere Kyrenaika. Imidlertid, selv om Amasis II ønsket å erklære krig mot Kyrene, var det på denne tiden at hans mor, Tashereniset, døde. Polyarkos besluttet å reise til Egypt for å uttrykke sine kondolanser til farao. Eryxo og Kritola fryktet for livet til Polyarkos og ville ikke la ham reise alene. De reiste derfor sammen med ham.
I løpet av Battos' tid som konge innså han at hans kongedømme var ustabilt og utrygt. Han brakte derfor en lovgiver til seg ved navn Demonax for å reformere regjeringen. Om disse reformer fungerte godt eller dårlig er vanskelig å si, men de ble uansett opphevet av Battos' etterfølger Arkesilaos III som isteden førte landet ut i enda en tid med uro og borgerkrig. Da farao Amasis II og Arkesilaos III var begge døde havnet begge statene, både Egypt og Kyrenaika, under tommelen til persisk styre.
Aleksandra Jarecka
Aleksandra Jarecka (født 11. oktober 1995) er en polsk fekter.
Hun representerte Polen under Sommer-OL 2020 i Tokyo, hvor hun ble utslått i åttendedelsfinalen.
Johnny Lunde
Johnny Anker Lunde (født 26. oktober 1923 i Drammen, død 2. april 2013) var en norsk alpinist. Han representerte Konnerud Idrettslag.
Zhifu (Yantai)
Zhifu (kinesisk: 芝罘区; pinyin: Zhīfú Qū) er et bydistrikt i den kinesiske provins Shandong, og tilhører byprefekturet Yantai. Er har et areal på 174 km² og teller 640 000 innbyggere (2001).
Dagobert III
Dagobert III (født ca. 699, død 715) var frankernes konge fra 711 til 715.
Han var sønn av Childebert III og Edonne. Han etterfulgte sin far som leder for de tre frankiske kongedømmene, Neustria og Austrasia som hadde vært forent siden Pipins seier ved Tertry i 687, og Burgund i 711, tolv år gammel. Den virkelige makten, derimot, forble hos rikshovmesteren Pipin av Herstal som døde i 714. Pipins død førte til åpen konflikt mellom hans arvinger og de neustriske adelsmennene som valgte hoffmenn.
Mens oppmerksomheten var rettet mot frisierne i nord, begynte områder i det sørlige Gallia å rive seg løs i Dagoberts korte tid: Savarik, den kjempende biskopen av Auxerre, underla seg Orléans, Nevers, Avallon og Tonnerre, Odo den store i Toulouse og Antenor i Provence var i praksis uavhengige magnater.
Otto Fritz Meyerhof
Otto Meyerhof (født 12. april 1884 i Hildesheim, død 8. oktober 1951 i Philadelphia i Pennsylvania) var en tysk-født professor i fysiologi. Han var først professor i Berlin, men flyktet til USA hvor han senere var virksom i Philadelphia. Han forsket spesielt på den kjemiske omsetningen i musklene og påviste at oksygenforbruket henger sammen med dannelsen av melkesyre. Han mottok Nobelprisen i fysiologi eller medisin i 1922 for dette arbeidet. Han delte prisen med Archibald Hill.
Cornelia Molnar
Cornelia Molnar (født 26. november 1983) er en kroatisk bordtennisspiller. Hun representerte landet sitt under Sommer-OL 2012 i London, der hun ble utslått i andre runde.
Fangzi
Fangzi (kinesisk: 坊子区; pinyin: Fāngzi Qū) er et bydistrikt i den kinesiske provins Shandong. Det tilhører byprefekturet Weifang. Fangzi har et areal på 345,55 km² og teller 239 500 innbyggere (2003).
Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Fylkesvei 4686
Fylkesvei 4686 går mellom Halsnøy fergekai og Eike på Halsnøya i Stavanger.
Frem til 2019 hadde veien betegnelsen fylkesvei 610.
Disanthus ovatifolius
Disanthus ovatifolius er en busk eller lite tre i trollhasselfamilien.
Den er eviggrønn og kan bli opptil 5 m høy. Bladene er smalt eggformede med kileformet grunn; de er fjærnervede med én hovednerve og to sidenerver. De femtallige blomstene sitter 1–3 sammen. Begerbladene er nesten snaue på utsiden og har lange, stive hår innvendig. Kronbladene er røde til rosa, båndformede og tilspissede. Frukten er en avlang kapsel med 6–10 frø i hvert rom.
Disanthus ovatifolius er bare kjent fra provinsen Lao Cai i nordvestlige Vietnam. Der vokser den i eviggrønn løv- og blandingsskog 1850–2000 moh. Arten ble vitenskapelig beskrevet i 2017, men allerede fra 2006 hadde den blitt innført til Europa som hageplante under det ugyldige navnet Uocodendron whartonii.
Musikkflekken
Musikkflekken var en konsertscene i Sandvika i Bærum som var i drift fra 1986 til 2018. Klubben hadde lokaler i den såkalte Brambanigården, og hadde en ståplasskapasitet på 350 personer.
Jazz, rock og bluesklubb i Sandvika
Scenen ble etablert 1. november 1986 av frivillige foreninger og Bærum kommune. Bidragsytere var blant annet, , , og Sandvika Storband. Fra Bærum kommune var Birger Carlsen og sentrale i arbeidet. De første årene var bookingansvarlig Miloud Guiderk sentral i programmeringsfasen. Andre sentrale aktører de første ti årene var Anne-Gro Lindbek, Helge Bock, Ove Borgersen, Kjetil Moberg, Vegar Engebretsen, Grete-Lill Engebretsen, Erlend Skomsvoll, Maria Kannegaard og Marius Stenberg.
Den 1. august 1990 ble Musikkflekken kåret til «Årets jazzklubb i Norge».
Den 30. januar 1988 holdt den amerikanske jazzstjernen Chet Baker sin siste konsert i Norge på Musikkflekken. Selv om hovedvekten lå på formidling av jazzmusikk, holdt også utøvere av andre musikksjangere konserter der.
I 2009 engasjerte blant andre Bærum Venstre seg for å få Bærum kommune til å satse mer på Musikkflekken.
Bærum Kulturhus programmerte scenen frem til 1. september 2013, da konsertarrangøren Toothfairy Live AS tok over drift og programmering av scenen. Målgruppen for konsertvirksomheten var publikum i alderen 16-25 år. Som eneste helårsarrangør i Norge hadde Musikkflekken fri aldersgrense på over 80 % av arrangementene som ble holdt hvert år. Den 6. mars 2015 ble Musikkflekken og Toothfairy Live AS kåret til «Årets Helårsarrangør» 2014 av kollegene i.
Musikkflekken som merkevare ble lagt ned i 2018.
Fra Musikkflekken til Sandvika Folkebad
Etter nedleggelsen av Musikkflekken ble lokalene pusset opp. Per 2021 rommer lokalene en restaurant og en liten konsertscene, kalt Sandvika Folkebad.
Torpo
Torpo er et tettsted og et sogn i Ål kommune i Hallingdal i Viken. Tettstedet har innbyggere per 1. januar, og ligger mellom kommunesentrene Ål og Gol. Bygda er preget av landbruk og et næringsliv som idag opplever en ny vår etter en nedeperiode på nittitallet. Torpo stasjon er ikke lenger betjent av jernbanetrafikk.
Erlend av Færøyene
Erlend av Færøyene (på færøysk Erlendur eller Ellindur, født i eller nær Bergen, dødsdato tradisjonelt angitt som 13. juni 1308 i Kirkjubøur) var en katolsk biskop. Han var biskop i Kirkjubøur bispedømme på Færøyene fra 1269 til 1308.
Liv og virke
Erlend var domherre og lærer i Bergen, og ble i januar 1269 vigslet til biskop på Færøyene. Han spilte både i kirken, og også i politisk henseende, en viktig rolle på Færøyene og i Norge. Han var eksempelvis en av de syv biskopene som overvar kroningen og edsavleggelsen av Eirik Magnusson (Erik prestehater) den 25. juli 1280 i Bergen.
Erlend holdt til i Kirkjubøargarður, like ved domkirken Ólavskirkjan. Han startet senere byggingen av den gotiske Magnuskatedralen, også beliggende i Kirkjubøur, men det ser ikke ut til at denne noen gang ble ferdigstilt.
Erlend er med svært stor sannsynlighet den som skrev Færøyenes eldste bevarte dokument, Fårebrevet (Seyðabrævið), i 1298. Brevet omhandler landbruksbestemmelsene for Færøyene, og er også en viktig kilde til forståelse av middelalderens betalingssystemer. Dessuten er Fårebrevet viktig da mange færøyske bygder kan aldersbestemmes som eldre enn år 1298. Mange av Fårebrevets bestemmelser har vært gjeldende helt opp til moderne tid. Juridisk var det et supplement til den norske yngre gulatingslov (landslov) fra 1274 av Magnus Lagabøte.
I Erlends tid som biskop ble kirkens eiendommer betraktelig utvidet, noe som skapte forargelse i blant færøyingene. Det sies derfor at en gruppe rasende færøyinger tok livet av Erlend utenfor Ólavskirkjan den 13. juni 1308.
Men brev sendt til hans kolleger i Bergen, Skålholt (Sør-Island) og Garðar bispedømme (Grønland) tyder på at han var i live 22. juni samme år. Da kan det være at Erlend døde i fjellene i nærheten av Kirkjubøur.
Det er også hevdet at han dro tilbake til Norge og døde der. Uansett er Erlend gravlagt i Kirkjubøur.
Erlends lik ble undersøkt av biskop Jon I den tyske i 1420, med konklusjon om at han var å regne som helgen. Erlend er sjelden regnet som en av de norske helgenene (om han er regnet med i det hele tatt), til tross for sin bakgrunn, men heller som den eneste færøyske.
Det finnes en skulptur av ham på Nidarosdomens vestfront.
Yevgeny Petrashov
Yevgeny Petrashov (født 4. september 1974) er en kirgisisk svømmer.
Han representerte Kirgisistan under Sommer-OL 2004 i Athen, der han ble utslått i forsøksheatet på 100 meter bryst.
Tor Holtan-Hartwig
Tor Holtan-Hartwig (født 10. november 1927 i Oslo, død 5. juli 2013 i Vestre Slidre) var en norsk redaksjonssekretær, politiker (Kristelig Folkeparti) og personlig sekretær til kirke- og undervisningsministeren i Per Bortens regjering fra 1. mars 1966 til 6. august 1969. Han mottok St. Hallvard-medaljen 21. mai 2007 for sin rolle som initiativtaker og leder av Oslo Elveforum, samt pådriver for gjenåpning av Oslos vassdrag, med visjon om å gjøre Oslo til en blågrønn by.
Han engasjerte seg allerede på 1990-tallet i lokalt miljøarbeid, særlig med Ljanselva og elvas nærmiljø. Ljanselvprosjektet har gjort elveløpet åpent for fisk fra fjorden til vannene i Østmarka. Holtan-Hartwig var i over 30 år engasjert i politikken i Oslo, der han var medlem av en rekke råd og utvalg, samt Oslo bystyre og Oslo formannskap.
Georg Burchard Jersin
Jersin stemte med selvstendighetspartiet. . Han tok ordet trolig bare to ganger. I den turbulente situasjon rundt Eidsvollsgarantien holdt han et patrotisk innlegg. Han tok også ordet 17. mai, mot å utsette kongevalget.
Han var gift med sin stesøster, Maren Finde Pedersdatter Rafn.
Jersins hjem i 1814, Voss prestegård, ble totalt ødelagt under bombingen av Voss i april 1940.
Årstad brannstasjon
Årstad brannstasjon, var en brannstasjon i Slettebakksveien 41 i Årstad i Bergen. Brannstasjonen ble tatt i bruk den 18. februar 1943, og overtok da etter den gamle stasjonen i Løbergsveien 31. Brannstasjonen ble vedtatt nedlagt i 2003, men ble først avviklet i 2007. I 2013 finner vi Årstad brannstasjon barnehage i bygningen etter brannvesenet.
Opptakten til en ny brannstasjon i Årstad
Det var brannsjef Harald Sontum som startet arbeidet med den nye brannstasjonen. Men brannsjefen fikk aldri oppleve Årstad brannstasjon, da han omkom i eksplosjonsulykken på Marineholmen 8. mai 1940. Det var arvtageren, brannsjef Sverre Gjessing, som gjennomførte oppdraget. På den tiden var også Norge med i 2. verdenskrig og redselen for at Hovedbrannstasjonen i Bergen skulle bli ødelagt, og at brannvesenet skulle bli lammet gjorde at byggeprosessen kom raskt i gang. Årstad ble derfor et av de ytterst få sivile bygg som ble oppført under krigen.
Bygg og utforming
Bygget ble tegnet av byarkitekt Kaspar Hassel. Brannvesenet hadde en del andre ønsker til denne bygningen en det de fikk, men på grunn av 2. verdenskrig var det mer viktig å få ført opp bygningen så fort som mulig, og de så derfor bort fra disse ønskene.
Stasjonen hadde døgnbemannet vaktrom, med skrivere for distriktets brannmeldere, sentralbord for brannvesenets manuelt betjente hustelefonanlegg og høytaleranlegg for stasjonen, bygget for å overta for hovedbrannstasjonen.
Årstad brannstasjon hadde i starten en lysgul farge, men etter hvert ble den malt om til den røde fargen en ser i dag.
Spesielle branner
I 1962 var det brann i Fjøsangerveien, der et stort parti ulovlig lagret dynamitt eksploderte. 1. juni 1963 brant Solheim skole.
Av nyere tid husker vi brannen i den 200 meter lange reperbanen tilhørende Johan Hansens Sønner, 17.5.1996. I løpet av kort tid var reperbanen fullstendig overtent og ble helt ødelagt sammen med mye gammelt verdifullt utstyr.
Brannmenn ut – små barn inn
Etter mange års diskusjoner ble det bestemt at Bergen brannvesen sin nye hovedbrannstasjon skulle bygges på Nygårdstangen. I den forbindelse ble det klart at lokalt brannvern i Årstadområdet ble overflødig. De to ble bestemt slått sammen, og med det ble Årstad brannstasjon sin skjebne forseglet. Stasjonen ble besluttet nedlagt i bystyret 15. desember 2003.
Nærmere fire år tok det, men i mai 2007 var det ugjenkallelig slutt. Bergen Brandkorps Musikkorps holdt avskjedskonsert for stasjonen, og både brannsjef, på dette tidspunktet, Helge Eidsnes og tidligere brannsjef Einar K. Gjessing var til stede.
Men bygningens historie slutter ikke med nedleggelsen av Årstad brannstasjon. 11. februar 2008 gjenåpnet Årstad brannstasjon, men denne gangen som barnehage, med det passende navnet ”Årstad brannstasjon barnehage.”
Arkiv
Arkivet etter Bergen brannvesen er avlevert Bergen Byarkiv. Her kan en finne opplysninger om Årstad brannstasjon.
Michael Fenger
Michael Fenger (født 1962) er en dansk forretningsmann, lokalpolitiker og tidligere håndballspiller som representerer Det Konservative Folkeparti. Han tok over som borgermester etter Hans Toft i Gentofte kommune fra 15. mai 2021. Han ble gjenvalgt etter kommunalvalget i 2021.
Peregon
Peregon (originaltittel: Перегон) er en russisk film fra 2006 regissert av Aleksandr Rogozjkin.
Handling
Under andre verdenskrig forsøker amerikanske piloter å frakte en rekke jagerfly til sovjetiske flyere, som skal bruke disse jagerflyene i kamp.
Men i løpet av oppdraget opplever de en rekke eventyr og ulykker.
Husnissenes Internasjonale Kamp-Koalisjon
S.P.E.W. CREPA
Brynjel Andersen Gjerager
Brynjel Andersen Gjerager (født 1761, død 27. januar 1838 ) var gårdbruker fra Voss og medlem av Riksforsamlingen på Eidsvoll i 1814. Der representerte han «Søndre Bergenhuus Amt». Han stemte med Selvstendighetspartiet.
Ruggesteinen (Bolga)
Ruggesteinen på øya Bolga i Nordland er en ca. 40-60 tonn tung flyttblokk som ligger i vippepossisjon, slik at den rugger når den dyttes opp. Steinen kan beveges ca 10 centimeter opp, og den kan settes i bevegelse ved håndmakt, også av barn.
Steinen er plassert på Klippfiskbergan ved havet, på vestsiden av øya, om lag 1,5 kilometer fra fergeleiet. Det er lett adkomst til steinen via en tursti.
Fra Ruggesteinen på Bolga er det utsikt ut over flere hundre holmer i Bolgværet.
Naturminne
Ruggesteiner er ofte spektakulære naturminner som har gitt næring til folkefantasien.
I den siste istiden førte innlandsisen med seg flyttblokker som ble stående på et underlag av mindre steiner og sand. Under den videre avsmeltingen har vann spylt bort mye av materialet under flyttblokkene, og kun små steiner som sitter fast under flyttblokkene har blitt liggende igjen.
Gadkije lebedi
Gadkije lebedi (originaltittel: Гадкие лебеди) er en russisk film fra 2006, regissert av Konstantin Lopusjanskij.
Handling
En forfatter blir invitert til byen Tashlinsk av noen mutanter, som dukket opp etter et unaturlig og konstant regn som førte til evakueringen av hele byen.
Arnoldus von Westen Sylow Koren
Arnoldus von Westen Sylow Koren (født 22. juli 1764 i Bergen, død 8. oktober 1854 på Ullensvang prestegård ) var sorenskriver  og medlem av Riksforsamlingen på Eidsvoll i 1814. Der representerte han «Søndre Bergenhuus Amt». Koren tilhørte selvstendighetspartiet. På Eidsvoll talte han mot jødeparagrafen og krevde full religionsfrihet.
Koren ble også valgt til det overordentlige Storting i 1814 og var stortingsrepresentant fra 1818 til 1820.
Hans hjem - Helleland skrivargard i Ullensvang - består  i dag og er restaurert. Eiendommen er imidlertid flyttet fra sin opprinnelige plassering.
Nygata (Hamar)
Nygata er en gate i Briskebyen på Hamar. Den går fra Vangsveien forbi parkeringsplassen ved CC Mart'n og Kulturhuset, og ender som blindveg rett ved jernbanelinja. Gata har fått navnet fordi det allerede var ei gate som var opparbeidet i Briskebyen da den ble anlagt.
Briskebyens private småbørnskole lå i si tid i Nygata 35, også kjent som «Løvbakke», på hjørnet av Nygata og Briskebyvegen.
Frederick Banting
Frederick Grant Banting (født 14. november 1891 i Alliston i Ontario, død 21. februar 1941 på Newfoundland, senere en del av Canada) var en canadisk lege. Sammen med Charles H. Best og Collip oppdaget han insulinet, og de var de første til å tilvirke det i en form slik at man kunne behandle diabetes med stor fremgang. Han ble professor ved Medical research university of Toronto i 1923.
Banting ble tildelt Nobelprisen i medisin sammen med John James Rickard Macleod, i hvis laboratorium ved Universitetet i Toronto forskningen ble utført.
Den nyapostoliske kirke
Den nyapostoliske kirke er et religionssamfunn med hovedsete i Sveits, og med omkring ti millioner medlemmer i over 170 land verden over.
Oleg Sidorov
Oleg Sidorov (født 15. september 1983) er en usbekisk svømmer.
Den nyapostoliske kirke
Bakgrunn
Opprinnelsen til kirken finner man i Den katolsk-apostoliske kirke, som var grunnlagt basert på Edward Irvings tanker. Dette kirkesamfunnet utnevnte en gruppe apostler og hevdet at Jesus skulle komme tilbake innen alle av disse var døde. Da dette ikke gikk i oppfyllelse, døde samfunnet etterhvert så å si ut. En gruppe brøt imidlertid med kirken i 1860-årene og utnevnte nye apostler. Dette ble til Den nyapostoliske kirke, som siden fikk fotfeste i en rekke land.
Oleg Sidorov
Han representerte Usbekistan under Sommer-OL 2004 i Athen, der han ble utslått i forsøksheatet på 100 meter bryst.
Den nyapostoliske kirke
Organisasjon
Kirken er organisert med en stamapostel som holder til i Sveits. Flere apostler utnevnes og tjener på en spesiell måte i kirken. De kan for eksempel tilgi synder. Andre verv i kirken omfatter biskoper, evangelister, eldste, diakoner og subdiakoner. Apostlene tjener vanligvis frem til de er i sekstiårene.
Frederick Banting
I 1916 tok han sin M.B.-grad og samtidig sluttet seg til Canadian Army Medical Corps, og tjenestegjorde under første verdenskrig, i Frankrike. I 1918 ble han såret i slaget ved Cambrai og i 1919 ble han tildelt Military Cross for heltemot under ild.
Da andre verdenskrig brøt ut, var han en forbindelsesoffiser mellom de britiske og nordamerikanske medisinske tjenester. Han døde i februar 1941 etter skader han pådro seg etter en flyulykke på østkysten av Newfoundland.
Den nyapostoliske kirke
Organisasjon
Den Nyapostoliske Kirke støtter humanitære prosjekter via organisasjonen NAK-Karitativ.
Lære
Kirken lærer om Gud, hans sønn Jesus Kristus, Den hellige ånd og utsendingen av apostlene. De tror at Jesus skal komme tilbake og ta de troende med seg og så komme ned til jorden igjen og opprette et rike.
Kirken anerkjenner tre hellige handlinger, nemlig dåpen, nattverden og beseglingen. De praktiserer barnedåp. Beseglingen er en spesiell handling som skal gjøre medlemmer skikket til å være en del av Guds menighet. Både barn og voksne kan besegles.
Liste over kulturminner i Karmøy
ID-nummer består av et lenket tall som går direkte til det aktuelle kulturminnet i Kulturminnesøk.
Leu
Leu kan vise til
Filosofiåret 1928
Dødsfall
filosofisk antropologi ||align=center|53 ||align=center|1874 ||
Fanni Kreiss
Fanni Kreiss (født 12. april 1989) er en ungarsk fekter.
Hun representerte Ungarn under Sommer-OL 2020 i Tokyo, hvor hun ble utslått i åttendedelsfinalen.
Chen Qingyuan
Chen Qingyuan (født 15. februar 1997) er en kinesisk fekter.
Hun representerte Kina under Sommer-OL 2020 i Tokyo, hvor hun ble utslått i åttendedelsfinalen.
Andreas Sæhlies gate
Andreas Sæhlies gate er en gate i Briskebyen på Hamar. Den går fra parkeringsplassen ved CC Mart'n fram til den møter Nedre Briskebyveg. Gata er oppkalt etter Andreas Olsen Sæhlie (1832-1896), som var gardbruker, bryggerieier og høyrepolitiker.
Bjarne Arentz
Bjarne Arentz (født 2. desember 1928 i Oslo, død 2017) er en tidligere norsk alpinist. Han representerte Idrettsforeningen Ready.
Arentz vant NM i slalåm og alpin kombinasjon i 1946 og utfor i 1950. Han deltok under vinter-OL for Norge i 1948 i St. Moritz med 16.-plass i utfor, 23.-plass i slalåm og 17.-plass i kombinasjonen.
Han deltok i VM i Aspen i USA i 1950. Arentz studerte til å bli ingeniør i Tyskland, og vant flere tyske studentmesterskap i alpint og nordiske grener i 1953 og 1955.
Arentz ble norgesmester på vannski i 1962 (hopp), 1963 (trick), 1964 (trick) og 1965 (trick).
Maya Pedersen
Maya Pedersen (født Maya Bieri 27. november 1972 i Spiez) er en sveitsisk idrettsutøver som vant gullmedalje i skeleton under VM 2001, VM 2005 OL 2006 i Torino. Pedersen tok sølv under VM i 2007.
Hun giftet seg i 2000 med den norske skeletonutøveren Snorre Pedersen, som nå er hennes trener.
Hun har to døtre og bor i Øyer ved Lillehammer i Norge.
Hun gjorde comeback i 2016 og konkurrerte da for Norge. Hun kom på 24.-plass i VM 2017.
Volkodav iz roda Serykh Psov
Volkodav iz roda Serykh Psov (originaltittel: Волкодав из рода Серых Псов) er en russisk film fra 2006, regissert av Nikolaj Igorevitsj Lebedev.
Handling
Volkodav er en stor kriger, og den siste gjenlevende mannen fra stammen til Serie Psi.
Etter at resten av stammen hans blir fullstendig utslettet, og Volkodav nesten ble drept selv, planlegger han å drepe Ludoed - mannen som var ansvarlig for det som skjedde med hele Serie Psi-stammen.